Diari Oficial de la Generalitat Valenciana


Sumari del DOGV 4556, del 31-07-2003 (2003/8429)

RESOLUCIÓ de 9 de juliol de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre la Conselleria de Benestar Social de la Generalitat Valenciana i l'IMSERSO per a la realització del Congrés Nacional d'Art i Discapacitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4556

Data del DOGV
:   31-07-2003

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2003/8429


Data del document
:   09-07-2003

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria de Benestar Social
    * administració central
    * cooperació administrativa
    * discapacitat

RESOLUCIÓ de 9 de juliol de 2003, de la directora general de Relacions amb les Corts i Secretariat del Govern de la Conselleria de Presidència, per la qual es disposa la publicació del Conveni de col·laboració entre la Conselleria de Benestar Social de la Generalitat Valenciana i l'IMSERSO per a la realització del Congrés Nacional d'Art i Discapacitat. [2003/X8429]
  
Subscrit, després de la tramitació prèvia reglamentària, entre la Conselleria de Benestar Social de la Generalitat Valenciana i l'IMSERSO, el 26 de març de 2003, un Conveni de col·laboració per a la realització del Congrés Nacional d'Art i Discapacitat, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0629/2003, i que figura com a annex d'esta resolució.
  
València, 9 de juliol de 2003.- La directora general de Relacions amb les Corts i Secretariat del Govern: Alida Mas Taberner.
  
Conveni de col·laboració entre la Conselleria de Benestar Social de la Generalitat Valenciana i l'IMSERSO per a la realització del Congrés Nacional d'Art i Discapacitat
  
Madrid, 26 de març de 2003
  
D'una part, l'Il·lm. senyor Antonio Lis Darder
  
I d'una altra part, l'Hble. senyor Rafael Blasco Castany
  
Intervenen:
  
L'Hble. conseller de Benestar Social, senyor Rafael Blasco Castany, en funció de les seues competències d'acord amb el que establix l'article 35 de la Llei 5/1983, de 30 de desembre, de Govern Valencià, modificada per Llei 1/2002, de 26 de febrer, de la Generalitat Valenciana i en el Reglament Orgànic i Funcional de la Conselleria de Benestar Social, aprovat per Decret del Govern Valencià 138/2000, de 12 de setembre, modificat per Decret 212/2001, de 18 de desembre, del Govern Valencià, i conforme a l'Acord del Govern Valencià de data 25 de març de 2003
  
L'Il·lm. director general de l'IMSERSO, senyor Antonio Lis Darder, nomenat per Reial Decret 801/2002, de 26 de juliol, en nom i representació de l'esmentat Institut en exercici de les competències atribuïdes pel Reial Decret 238/2002, d'1 de març (BOE 15-3-02).
  
Ambdós parts intervenen en la representació i amb les facultats que els seus respectius càrrecs els conferixen, reconeixent-se mútuament capacitat i legitimació per a obligar-se i convindre, i a l'efecte
  
Exposen:
  
I
  
Que l'IMSERSO i la Conselleria de Benestar Social han subscrit un Conveni Marc de col·laboració amb data 13 de novembre de 2002 a fi d'establir els termes en què ambdós institucions col·laboraran en el desenrotllament d'activitats per a la promoció i la millora de l'atenció de determinats sectors de població entre els quals es troben les persones amb discapacitat.
  
II
  
Que tant l'IMSERSO com la Conselleria de Benestar Social, amb motiu de la Decisió del Consell de la Unió Europea de 3 de desembre de 2001, pel qual es considera l'any 2003 Any Europeu de les persones amb discapacitat, té previst organitzar el Congrés Nacional d'Art i Discapacitat a la Comunitat Valenciana, durant els dies del 31 de març al 5 d'abril de l'any 2003 a la ciutat d'Altea.
  
III
  
Que en la clàusula tercera de l'esmentat conveni marc de col·laboració s'establix que l'IMSERSO i la Conselleria de Benestar Social acordaran i valoraran conjuntament un programa d'activitats en les àrees objecte de cooperació, que s'incorporarà per mitjà dels corresponents convenis específics al mateix, en els quals s'especificaran els compromisos de cada una de les parts firmants
  
Per tot allò que s'ha exposat, ambdós parts, d'acord amb la clàusula tercera del conveni marc, acorden subscriure el present conveni, que es regirà per les següents
  
Clàusules:
  
Primera. Objecte
  
L'objecte del present Conveni és establir els termes de col·laboració entre l'IMSERSO i la Conselleria de Benestar Social per al desenrotllament del Congrés Nacional d'Art i Discapacitat que tindrá lloc a la ciutat d'Altea, durant els mesos de març i abril de l'any 2003.
  
Segona. Compromisos de col·laboració que assumix la Conselleria de Benestar Social
  
 La Conselleria de Benestar Social es compromet a col·laborar en la realització d'esta acció formativa, aportant per a això:
  
- Personal especialitzat en les matèries objecte del Conveni i gestió administrativa de les activitats.
  
- La infraestructura i els mitjans materials necessaris per al desenrotllament dels objectius del conveni (aules, despatxos, material informàtic i d'oficines).
  
- Aportació econòmica per al cofinançament del Congrés, a través de la Direcció General d'Integració del Discapacitat, per un import de quinze mil euros (15.000 e), a càrrec de l'aplicació pressupostària 20.47.54.5233.614.96.6 dels pressupostos de la Generalitat Valenciana per a l'exercici 2003.
  
- Realitzar acords de col·laboració amb altres entitats distintes de l'IMSERSO, per al cofinançament del Congrés, per un import de setanta-huit mil euros (78.000 e).
  
- A reservar 10 places per al personal de l'IMSERSO que poguera estar interessat a participar en el Congrés.
  
Tercera. Compromisos de col·laboració que assumix l'IMSERSO
  
L'IMSERSO es compromet de col·laborar en l'objecte d'este Conveni, aportant per a això:
  
- La participació i l'assessorament dels seus tècnics tant en l'organització com en la configuració i el desenrotllament de les matèries objecte de col·laboració.
  
- La documentació i el material bibliogràfic que puguen ser necessaris per a la realització de les activitats programades.
  
- L'aportació econòmica prevista en la clàusula sexta del present Conveni destinada al finançament del projecte.
  
Quarta. Memòria d'activitats
  
A més dels compromisos expressament esmentats en la clàusula segona, en relació amb les activitats a desenrotllar en el marc d'este Conveni, la Conselleria de Benestar Social, es compromet, a elaborar, dins dels dos mesos següents a la finalització de les activitats que es regulen pel present Conveni, la memòria de les actuacions desenrotllades, amb detall dels treballs realitzats i en la qual es retrà justificació dels gastos efectuats a càrrec de l'aportació econòmica de l'IMSERSO.
  
Quinta. Comissió Mixta
  
La Comissió mixta, creada en la clàusula octava a través del conveni marc de col·laboració, s'encarregarà de fixar les directrius i els criteris generals per al desenrotllament i l'execució de les activitats a desenrotllar basant-se en el present Conveni, així com a efectuar el seguiment i verificar el compliment del programa d'activitats de l'esmentat Congrés.
  
Sexta. Finançament
  
El pressupost total estimat del projecte, de conformitat amb el resum que figura en la memòria, és de cent huitanta-tres mil euros (183.000 e).
  
De la dita quantitat l'IMSERSO col·laborarà amb una aportació total de noranta mil euros (90.000 e), que s'abonaran a càrrec del crèdit pressupostari de l'exercici 2003, i a l'aplicació pressupostària 3591-2614 i que estarà destinada al pagament dels gastos directes que es generen com a conseqüència del projecte objecte del present conveni fins a un total d'allò aportat. Esta aportació pot modificar-se si disminuïx el pressupost de gastos estimat, adaptant-se proporcionalment a la quantitat disminuïda.
  
La quantitat a aportar per l'IMSERSO, es farà efectiva a la Comunitat Autònoma Valenciana, amb la prèvia justificació per esta dels gastos generats en la realització del projecte, a través de factures (la seua data haurà de ser posterior a la firma del present conveni), o la seua còpia compulsada. L'aportació de la Comunitat Autònoma així com la de les altres entitats que es comprometen al finançament del projecte, es justificarà amb documentació fefaent (factures, vals o documents substitutius equivalents d'aquells), o si és procedent amb certificat expedit per l'òrgan responsable que tinga la competència. Dit certificat s'expedirà especialment per a justificar gastos que es referisquen a costos indirectes o altres de difícil justificació per mitjà de factura. La totalitat dels gastos de l'acció formativa es presentarà amb un quadre resum firmat, en el qual s'enumerarà per orde cronològic les factures i el seu import, que haurà de coincidir amb la suma dels justificants aportats i amb l'import consignat en la Memòria. Tota la documentació serà tramesa a l'IMSERSO amb anterioritat al 5 de juny de 2003.
  
Sèptima. Perfecció
  
La perfecció i l'execució del present Conveni queda sotmesa a la condició suspensiva d'existència de crèdit adequat i suficient en els pressupostos de la Generalitat Valenciana i de l'IMSERSO per a l'exercici 2003, destinats a finançar les obligacions derivades del mateix en l'exercici corresponent.
  
Octava. Vigència
  
El present Conveni entrarà en vigor a tots els efectes des del dia 1 de gener del 2003 i tindrà eficàcia fins al 7 de desembre del 2003.
  
Novena. Resolució per incompliment
  
És causa de resolució del present conveni l'incompliment per part d'alguna de les parts de les obligacions que se'n deriven.
  
En cas de resolució del Conveni per incompliment de les seues obligacions per part de la Conselleria, esta haurà de reintegrar a l'IMSERSO les quantitats que haguera percebut com a aportació econòmica del finançament corresponent al mateix, incrementades amb l'interés legal dels diners, de conformitat amb el que establix l'article 36, de la Llei General Pressupostària, text refós, aprovat per RD Legislatiu 1091/88, de 23 de setembre, en la realització d'este conveni.
  
Deu. Règim Jurídic i Jurisdicció competent
  
El present Conveni té naturalesa administrativa i es troba exclòs de l'àmbit del text refós de la Llei de Contractes de les Administracions Públiques (Reial Decret 2/2000, de 16 de juny), en virtut del que establix l'art. 3.1.c. del dit text legal.
  
Les qüestions litigioses que pogueren derivar-se'n, seran sotmeses a la jurisdicció contenciosa administrativa.
  
I en prova de conformitat amb tot allò que s'ha exposat, en l'exercici de les atribucions que són titulars els firmants, subscriuen el present Conveni en quatre exemplars, al lloc i en la data amunt indicats.
  
El conseller de Benestar Social,
  
RAFAEL BLASCO CASTANY
  
El director general de l'IMSERSO,
  
ANTONIO LIS DARDER